Jagadguru Kripaluji Maharaj

Ba mháistir spioradálta Hiondúch é Jagadguru Shree Kripaluji Maharajhttp://www.barsanadham.org/index-jskm.html. B'é an cúigiú duine i stair na hIndia a bhain an teideal Jagadguru amach. Is éard is ciall leis an téarma Sanscraite Jagadguru ná "ardmháistir spioradálta an domhain". Bhí lucht leanúna aige ar fud an domhain. Thug siad Shree Maharajji air lena gceanúlacht air a chur in iúl. Cailleadh é ar an 15 Samhain 2013 tar éis díobháil inchinne.Spiritual Guru Jagadguru Kripalu Maharaj passes away

 Óige Kripaluji Maharaj 
Rugadh Jagadguru Kripaluji Maharaj i nDeireadh Fómhair 1922 é,Kripaluji Maharaj - 1922 agus b'é an chéad ainm a bhí air ná Ram Kripalu. Nuair a tháinig Kripaluji Maharaj chun saoil, bhí oíche lánré ann, agus an fhéile úd Sharat Poornima (Féile na Lánré) á ceiliúradh. Teaghlach reiligiúnda Brámain ab ea a mhuintir, agus cónaí orthu i Mangarh, sráidbhaile beag in aice le hAllahabad san India. Nuair a bhí sé ceithre bliana déag d'aois, cuireadh chuig coláiste Sanscraite é in Indore le teanga an tseanléinn Indiaigh a fhoghlaim agus le staidéar a dhéanamh ar an litríocht sa teanga. Creidtear nár thóg sé ach dhá bhliain air le deireadh a chur ar an gcúrsa léinn.Óige Kripaluji Maharaj

Ní raibh Kripaluji Maharaj ach sé bliana déag d'aois, nuair a thug sé cuairt ar Chitrakoot, Sharbhang, Mahoba agus Jhansi. Chaith sé dhá bhliain i ndlúthfhoraois na hIndia ag déanamh a mharana ar Dhia agus ar chúrsaí creidimh. I rith an ama seo, thuill sé an teideal Sanscraite 'महाभाव', mar aitheantas ar an riocht spioradálta ina raibh sé.

 An ardmháistreacht spioradálta 
Sa bhliain 1955, d'eagraigh Jagadguru comhdháil reiligiúnda i Chitrakoot san India. Tháinig ceannairí spioradálta mór le rá na hIndia le chéile ansin. Ar na toscairí, bhí Mahamahopadhyay Giridhar Sharma, uachtarán na scoláirí reiligiúnda in Kashi, Kashi Vidvat Parishat. Chuaigh saíocht reiligiúnda Jagadguru Shree Kripaluji Maharaj go mór i bhfeidhm air.Kripaluji Maharaj mar Jagadguru. 

Sa bhliain 1956, i rith comhdhála reiligiúnda eile i VaranasiKashi Vidvat Parishat, Varanasi, áit a chónaí Kripalu Maharaj, tháinig Shree Raj Narain, Shat Shastree chun éisteacht le léachtaí Kripaluji Maharaj. Thug sé cuireadh do Kripaluji Maharaj léachtaí a thabhairt do scoláirí reiligiúnda in Kashi. Mar sin, chuaigh Kripaluji ansin sa bhliain 1957.http://kripalumaharaj.net/ Kripaluji Maharaj in Kashi i 1957

Tháinig scoláirí reiligiúnda na cathrach naofa ar fad le chéile in araicis an teagaisc a thabharfadh Kripaluji Maharaj dóibh, timpeall is dhá chéad míle duine ar fad. Ba mhó an t-ábhar iontais dóibh an tuiscint a bhí ag Jagadguru Shree ar an gcreideamh Hiondúch agus do na scríbhinní naofa. Bhí dianstaidéar déanta aige ar na Véidí, ar na hÚpainiséadaí, ar na hUipvéidí, ar na Veideangaí, ar na Dairsean-Seastraí, ar na Puranaí, ar na hIteahaí, rud ab annamh do dhuine nach raibh ach cúig bliana déag is fiche d'aois. Labhair Kripalu Maharaj ar feadh seacht lá. I ndiaidh na n-óráidí, bhronn na scoláirí an teideal JagadguruFaoi Jagadguru Kripalu air. Roimhe sin, níor tugadh an teideal seo ach do chúigear máistrí le cúig mhíle bliain anuas, mar atá, Adi Sankaracharya (509-477 RC), Nimbarkacharya (roimh 600 RC), Madhavacharya (sa tríú haois déag) agus Ramanujacharya (1017-1137 i ndiaidh bhreith Chríost).

 Leathanacha eile 
 Gurú
 Scrioptúirí Hionduach

 Tagairtí 

 Naisc sheachtracha 
 Naisc Kripaluji Maharaj
 Airteagail faoi Jagadguru Kripaluji Maharaj
 Barsana Dham, U.S.A.
 Fistéip le Jagadguru Kripaluji Maharaj ag caint 
 Nuacht Laethiúl.

Catagóir:Hiondúchas
Catagóir:Daoine a rugadh i 1922
Catagóir:Básanna in 2013
Catagóir:Ceannairí reiligiúnacha
Catagóir:Filí